Riccardo Giacconi

Riccardo Giacconi (født 6. oktober 1931 i Genova i Italia, død 9. desember 2018«È morto il fisico Riccardo Giacconi, Nobel nel 2002, padre dell'Astronomia a raggi X», la Repubblica, 10. desember 2018. Lest 18. desember 2018. i San Diego i California) var en italiensk fysiker og pioner innen røntgenastronomi. Giacconi mottok nobelprisen i fysikk i 2002.

 Liv og virke 
Giacconi avla doktorgrad ved universitetet i Milano i 1954.

Giacconi mottok nobelprisen i fysikk i 2002 for «banebrytende bidrag innen astrofysikken, som har ledet til oppdagelsen av kosmiske røntgenkilder». Han mottok halvparten av prispengene, mens amerikaneren Raymond Davis jr. og japaneren Masatoshi Koshiba delte den andre halvparten.

For å oppdage kosmisk røntgenstråling, som absorberes av jordens atmosfære, trengs det et instrument plassert i rommet. Giacconi konstruerte et slikt instrument. Han oppdaget den første røntgenkilden utenfor solsystemet og ble den første som kunne konstatere at universet har en røntgenstrålende bakgrunn. Giacconi konstruerte også de første romteleskopene, som har blitt brukt til å ta nye og skarpere bilder i røntgen av universet.

 Priser (utvalg) 
 2004 – Karl Schwarzschild-medaljen

 Referanser 

 Eksterne lenker 

Kategori:Personer fra USA født i Italia
Kategori:Fysikere fra USA
Kategori:Italienske fysikere
Kategori:Nobelprisvinnere fra USA
Kategori:Italienske nobelprisvinnere
Kategori:Nobelprisvinnere (fysikk)
Kategori:Mottakere av Royal Astronomical Societys gullmedalje
Kategori:Personer fra Genova